ප‍්‍රශ්නය - දෙමළ ජාතික සන්ධානයේ මැතිවරණ ප‍්‍රකාශය ගැනත් රටේ ලොකු ආන්දෝලනයක් ඇති වෙලා තියෙනවා? පිළිතුර - මේක තමයි අපි කිව්වේ. උතුරු පළාත් සභා මැතිවරණය මේ බලතලත් එක්ක තිබ්බම ගැටුම එන්නේ එතැනින්. අප ඒ අය ජාතික කොඩියට සිංහයා වෙනුවට දිවියා දාන්න  ඕනෑ කියලා කියනවා. පූර්ණ ස්වයං පාලනයක් ඉල්ලනවා. ස්වයංපාලනයක් කියන්නේ මධ්‍යම රජයත් එක්ක නූලකින් ගැට ගැහෙන පැනයක්. ඒක ඉල්ලනවා. උතුරු පළාත් සභාව ඒ අය දිනුවොත් ඒකට මහජනයා සම්බන්ධ වුණු සටනකුත් ඒ අය පටන් ගන්නවා. මේ මැතිවරණ ප‍්‍රකාශනයට තමයි ජනවරම ලැබුණේ කියලා අන්තර්ජාතිකව ඒත්තු ගන්වනවා. නැගෙනහිර පළාතත් ඒ රැල්ලට අල්ලා ගන්නවා. ඊළඟ මහ මැතිවරණය එනකොට ඒ අය හිතනවා දකුණේ සිහංල සමාජයේ ආණ්ඩුවට තියෙන කැමැත්ත අඩුවෙයි කියලා. විධායක ජනාධිපති ධුරය අහෝසි කරන්න කියලා හාමුදුරුනමක් ඉදිරිපත් වුණොත් සිංහල ඡන්ද තව ටිකක් කැඩෙයි. ඒ අය හිතන්නේ එහෙමයි සිංහල මුස්ලිම් ගැටුමක් හදලා මුස්ලිම් ඡුන්දත් ආණ්ඩු විරෝධී වෙයි. බෞද්ධ, කතෝලික ගැටුමක් හැදුවොත් සිංහල කතෝලික ඡුන්දත් ආණ්ඩුවට අහිමි වෙයි. එහෙම කරලා බොහොම අමාරුවෙන් යංතං සන්තං ආණ්ඩුවක් පත්කර ගනී. ඒ ආණ්ඩුව ටී.එන්.ඒ. එකේ ප‍්‍රාණ ඇපයට අරගෙන ඒ ආණ්ඩුව නටවලා අර ස්වයං පාලනය සඳහා වූ ගමන නව වටයකින් ආරම්භ කරයි. ඒක තමයි මේ කරන්න හදන්නේ. මේ අනතුර කල් ඇතුවම කිව්වා. මේක මුලදී හරියට කළානම් නියපොත්තෙන් මේක කඩන්න තිබුණා. නමුත් දැන් තියෙන්නේ පොරොවෙන් කපන තැනකයි. මේකත් ඉතින් ආයිත් පොරොවෙන්ම කපමු.